22.11.2022
MT
Il-Ġurnal Uffiċjali tal-Unjoni Ewropea
L 302/75
ANNESS 6
Metodu ta’ ttestjar għall-immunità tal-vetturi għar-radjazzjoni elettromanjetika 1.
Ġenerali
1.1.
Il-metodu ta’ ttestjar deskritt f’dan l-anness għandu jiġi applikat biss għall-vetturi.
Dan il-metodu jikkonċerna żżewġ konfigurazzjonijiet tal-vettura: (a) Għajr il-“modalità ta’ ċċarġjar tar-REESS akkoppjata mal-grilja elettrika”; (b) “Il-modalità ta’ ċċarġjar tar-REESS akkoppjata mal-grilja elettrika”.
1.2.
Metodu ta’ ttestjar Dan it-test huwa maħsub biex juri l-immunità tas-sistemi elettroniċi tal-vettura.
Il-vettura għandha tkun soġġetta għall-kampijiet elettromanjetiċi kif deskritt f’dan l-anness.
Waqt it-testijiet, il-vettura għandha tiġi mmonitorjata.
Jekk ma jiġix iddikjarat mod ieħor f’dan l-anness, it-test għandu jitwettaq skont l-ISO 11451-2.
1.3.
Metodi ta’ ttestjar alternattivi It-test jista’ jitwettaq b’mod alternattiv f’sit tat-test fuq barra għall-vetturi kollha.
Il-faċilità tat-test għandha tikkonforma mar-rekwiżiti legali (nazzjonali) li jirrigwardjaw l-emissjoni ta’ kampijiet elettromanjetiċi.
Jekk vettura tkun itwal minn 12-il metru u/jew usa’ minn 2,60 m u/jew ogħla minn 4,00 m, għandu jintuża metodu BCI (injezzjoni ta’ kurrent bil-kwantità) skont l-ISO 11451-4 fil-medda ta’ frekwenzi bejn 20 u 2000 MHz bil-livelli definiti fil-paragrafu 6.8.2.1. ta’ dan ir-Regolament.
2.
Stat tal-vettura waqt it-testijiet
2.1.
Vettura fil-konfigurazzjoni għajr “modalità ta’ ċċarġjar tar-REESS akkoppjata mal-grilja elettrika”.
2.1.1.
Il-vettura għandha tkun f’kundizzjoni mhux mgħobbija ħlief għat-tagħmir tat-test neċessarju.
2.1.1.1.
Il-magna għandha normalment iddawwar ir-roti tas-sewqan b’veloċità kostanti ta’ 50 km fis-siegħa jekk ma jkunx hemm raġuni teknika minħabba l-vettura biex tiġi definita kundizzjoni differenti.
Għall-vetturi tal-kate­ goriji L1 u L2, il-veloċità kostanti normalment għandha tkun issettjata għal 25 km fis-siegħa.
Il-vettura għandha tkun fuq dinamometru mgħobbi b’mod xieraq jew alternattivament sostnut fuq stands tal-fus iżolati b’għoli minimu mill-art jekk ma jkun hemm l-ebda dinamometru disponibbli.
Fejn xieraq, ix-xaftijiet tat-trażmissjoni, iċ-ċinturini jew il-ktajjen jistgħu jiġu skonnessi (eż trakkijiet, vetturi b’żewġ jew tliet roti).
2.1.1.2.
Kundizzjonijiet bażiċi tal-vettura Il-paragrafu jiddefinixxi l-kundizzjonijiet minimi tat-test (sa fejn applikabbli) u l-kriterji ta’ falliment għat-testijiet tal-immunità tal-vetturi.
Sistemi oħrajn tal-vettura, li jistgħu jaffettwaw il-funzjonijiet marbuta mal-immunità, għandhom jiġu ttestjati b’mod li għandu jiġi stabbilit bi ftehim bejn il-manifattur u s-Servizz Tekniku.
Kundizzjonijiet tat-test tal-vettura fil-“modalità ta’ 50 km fissiegħa”
Veloċità tal-vettura ta’ 50 km fis-siegħa (rispettivament 25 km fis-siegħa għal vetturi L1, L2) ±20 fil-mija (vettura li tmexxi r-rombli).
Jekk il-vettura tkun mgħammra b’sistema ta’ kontroll awtomatiku talveloċità, hija għandha tintuża biex tinżamm il-veloċità kostanti meħtieġa tal-vettura u tinżamm mingħajr ebda diżattivazzjoni.
Kriterji ta’ falliment
Varjazzjoni tal-veloċità akbar minn ±10 fil-mija talveloċità nominali.
Fil-każ ta’ gearbox awtomatika: bidla fil-proporzjon tal-ger li tikkawża varjazzjoni talveloċità akbar minn ±10 fil-mija tal-veloċità nominali.